বৃহস্পতিবার বিএনপির কেন্দ্রীয় কর্মসূচীর অংশ হিসেবে কারান্তরীণ অবস্থায় গুরুতর অুসস্থ দেশনেত্রী বেগম খালেদা জিয়ার নিঃশর্ত মুক্তি ও সুচিকিৎসা নিশ্চিতের দাবিতে সিলেট জেলা ও মহানগর বিএনপি আয়োজিত বিক্ষোভ সমাবেশে নেতৃবৃন্দ উপরোক্ত কথা বলেন। আসন্ন সিলেট সিটি নির্বাচনকে সামনে রেখে নির্বাচনী আচরণবিধির কারণে নগরীর রেজিষ্ট্রারী মাঠে সংক্ষিপ্ত সমাবেশ করে জেলা ও মহানগর বিএনপি। সমাবেশে বিএনপি অঙ্গ ও সহযোগি সংগঠনের বিভিন্ন পর্যায়ের বিপুল সংখ্যক নেতাকর্মী উপস্থিত ছিলেন। সমাবেশে বক্তব্য রাখেন বিএনপির কেন্দ্রীয় নির্বাহী কমিটির সদস্য ও সিলেট জেলা সভাপতি আবুল কাহের চৌধুরী শামীম।